संसद में चल रहे गतिरोध पर कांग्रेस को आड़े हाथों लेते हुए राष्ट्रीय अध्यक्ष ने कहा कि कांग्रेस पार्टी कहती है कि केंद्र सरकार संसद नहीं चलने देना चाहती। उन्होंने कहा कि संसद तो विपक्ष ने नहीं चलने दिया, हम तो सभी मुद्दों पर चर्चा करने को तैयार थे। उन्होंने कहा कि कांग्रेस एंड कंपनी ने सुनियोजित तरीके से संसद में शोर-शराबा कर संसद की कार्यवाही को बाधित करने का काम किया। उन्होंने कांग्रेस पार्टी को चुनौती देते हुए कहा कि पार्लियामेंट तो छोड़िये, मैं जनता के संसद में खड़ा हूँ, आप जहां चर्चा करना चाहते हैं, हम तैयार हैं। उन्होंने कहा कि हम चर्चा से नहीं डरते क्योंकि हमारे पास छुपाने के लिए कुछ भी नहीं है।